Les persones beneficiàries han d'aportar la documentació justificativa de l'ajut juntament amb la sol·licitud perquè es pugui procedir a la certificació.
Les persones beneficiàries han de presentar la documentació justificativa de l'ajut amb la presentació de la sol·licitud perquè es pugui procedir a la certificació.
En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
Les factures o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, documentació acreditativa de la percepció de l'import per part del creditor conforme s'ha realitzat la compra d'una de les saponines autoritzades mitjançant les resolucions de la Direcció General de Sanitat de la Producció Agrària del Ministeri d'Agricultura, Alimentació i Medi Ambient.
Aquesta documentació es presentarà, preferentment, als serveis territorials del Departament d'Agricultura, Ramaderia, Pesca i Alimentació, o a les oficines comarcals sens perjudici de poder presentar-la per qualsevol altre mitjà previst a la llei de procediment administratiu.
Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible amb la base de dades i registres.
Proposta de pagament i revocació
La proposta de pagament de la subvenció es realitzarà amb una certificació prèvia dels serveis competents del DARP, segons la qual l'activitat està degudament justificada mitjançant acta de comprovació de l'execució de la prohibició del conreu de l'arròs com a mesura d'erradicació del cargol poma, que serà el document justificatiu de l'actuació subvencionable.
Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions.
Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre.
Així mateix serà procedent el reintegrament en el cas d'una decisió de la Comissió Europea que declari la incompatibilitat del règim d'ajuts amb la normativa comunitària.
El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la llei 39/2015, d'1 d'octubre, del procediment administratiu comú de les administracions públiques, sense perjudici de les especialitats que s'estableixin en la normativa aplicable en matèria de subvencions.
La fase de sol·licitud està fora de termini.
L'òrgan competent per emetre la resolució sobre les sol·licituds és la persona titular de la Direcció General d'Agricultura i Ramaderia.
El termini màxim per emetre la resolució i notificar-la per escrit a la persona sol·licitant serà de 3 mesos a comptar des de la data en què finalitza el termini de presentació de sol·licituds.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut.
D'acord amb l'article 46.2 de la Llei 38/2003, la negativa al compliment de l'obligació de col·laboració dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa i, per tant, causa de revocació, i reintegrament si s'escau, de l'ajut, sense perjudici de les sancions que puguin correspondre.
La persona titular de la Direcció General d'Agricultura i Ramaderia resoldrà si es concedeixen o no els ajuts.
Els actes de tràmit que hagi de notificar l'òrgan instructor o el concedent es notificaran a les persones interessades mitjançant la publicació al Tauler electrònic de l'Administració de la Generalitat de Catalunya.
Documentació que caldrà adjuntar un cop rebuda la resolució provisional:
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat del beneficiari de l'apartat 3, requerirà a la persona beneficiària per tal que aporti la documentació escaient en els termes previstos a l'apartat 7 d'aquestes bases reguladores.L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
La resolució expressa de concessió o denegació de les subvencions no posa fi a la via administrativa.
Les persones interessades poden interposar en el termini d'un mes, a comptar des de l'endemà de la notificació de la resolució, un recurs d'alçada davant de la persona titular de Departament d'Agricultura, Ramaderia, Pesca, i Alimentació, sens perjudici que es pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en el termini de tres mesos comptats a partir de la data en què s'exhaureixi el termini per resoldre i notificar tal i com s'estableix a l'apartat anterior.
La resolució expressa de revocació de les subvencions posa fi a la via administrativa.
Les persones interessades poden interposar un recurs contenciós administratiu davant del Tribunal Superior de Justícia de Catalunya en el termini de dos mesos a comptar de la publicació al Diari Oficial de la Generalitat de Catalunya i, potestativament, recurs de reposició davant la consellera d'Agricultura, Ramaderia, Pesca i Alimentació en el termini d'un mes.